Document ID: 32007R1247

32007R1247
L 282/1
SLUŽBENI LIST EUROPSKE UNIJE
22.10.2007.
UREDBA VIJEĆA (EZ) br. 1247/2007
od 22. listopada 2007.
o izmjeni Uredbe (EZ) br. 1947/2005 u pogledu nacionalne potpore koju dodjeljuje Finska za sjeme i sjeme žitarica
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,a posebno njegov članak 36. i treći podstavak članka 37. stavka 2.,
uzimajući u obzir prijedlog Komisije,
uzimajući u obzir mišljenje Europskog parlamenta,
budući da:
(1)
U skladu s prvim podstavkom članka 8. stavka 2. Uredbe Vijeća (EZ) br. 1947/2005 (1) Finska može, podložno ovlaštenju Komisije, dodjeljivati potporu za određene količine sjemena te za određene količine sjemena žitarica koje se proizvodi isključivo u Finskoj zbog specifičnih klimatskih uvjeta u toj zemlji.
(2)
Na temelju informacija koje je Finska dostavila Komisiji, Komisija je Vijeću dostavila izvješće u skladu s drugim podstavkom članka 8. stavka 2. Uredbe (EZ) br. 1947/2005. To izvješće pokazuje da proizvođači sjemenja i sjemenja žitarica u Finskoj imaju pristup i drugim planovima potpore i da se isti stoga mogu koristiti subvencijama čiji je cilj isplata naknada finskim ratarima za klimatske uvjete u kojima rade.
(3)
Izvješće također pokazuje da količina proizvodnje sjemenja žitarica u Finskoj pokazuje uzlazni trend te da je količina uvezenih žitarica vrlo mala u usporedbi s količinom proizvedenom u zemlji. Nadalje, izvješće ističe da, kada dođe do pada proizvodnje sjemenja u tuzemstvu, dođe do porasta uvoza i obrnuto, što dovodi do zaključka da je moguće zamijeniti uvoz sjemenjem proizvedenim u zemlji te da finska nacionalna potpora može narušiti tržišno natjecanje s uvezenim proizvodima.
(4)
Sjeme mačjeg repka razmnožava se u Finskoj u gotovo optimalnim i relativno konkurentnim uvjetima. Održavanje povezane potpore za proizvodnju mačjeg repka nedvojbeno će dopustiti održavanje visoke razine proizvodnje sjemena mačjeg repka u Finskoj. Stoga treba ukinuti nacionalnu potporu za proizvodnju sjemena mačjeg repka.
(5)
Zbog gore navedenih razloga te zbog propisnog funkcioniranja unutarnjeg tržišta, primjereno je obustaviti mogućnost dodjeljivanja nacionalne potpore Finskoj za sjeme i sjeme žitarica. Međutim, kako bi se ratarima u Finskoj omogućilo da se pripreme za novonastalu situaciju stvorenu ukidanjem nacionalne potpore, potpora za proizvodnju sjemenja i sjemenja žitarica, osim sjemena mačjeg repka, trebala bi se zadržati tijekom završnog prijelaznog razdoblja, nakon kojega se i ona ukida.
(6)
S ciljem privremene revizije sustava nacionalne potpore, od Finske treba tražiti da dostavi detaljno izvješće o rezultatima dodijeljene nacionalne potpore.
(7)
Uredbu (EZ) br. 1947/2005 potrebno je stoga izmijeniti u skladu s tim,
DONIJELO JE OVU UREDBU:
Članak 1.
Članak 8. stavak 2. Uredbe (EZ) br. 1947/2005 zamjenjuje se sljedećim:
„2. Finska može, podložno ovlaštenju Komisije, dodjeljivati potporu za određene količine sjemena, uz iznimku sjemenja mačjeg repka, (Phleum pratense L.), te za određene količine sjemena žitarica proizvedene isključivo u Finskoj do i uključujući žetvu iz 2010.
Najkasnije do 31. prosinca 2008., Finska Komisiji mora dostaviti detaljno izvješće o rezultatima dodijeljene potpore.”
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 22. listopada 2007.

Labels: 4
17
19
6
18